Offer to Lease Land
Material: papyrus
Place: Arsinoites
Categories: Vertrag
Angebot
Land (Pacht)
Γαίωι Ἰουλίωι Ἀμαράντωι 
[π]αρὰ Ὀρσενούφιος πρεσβυτέρου τοῦ Ἀφροδισίου τῶν 
ἀπὸ Εὐημερίας τῆς Θεμίστου μερίδος. βούλομαι 
μισθώσασθαι εἰς ἔτη ἓξ  ἀπὸ τοῦ ἐνεστῶτος 
τ[ρ]ισκαιδεκάτου ἔτους Τιβερίου Καίσαρος Σεβαστοῦ 
[ἀ]πὸ τ[ῶ]ν ὑπαρχόντων Γαίῳ Ἰουλίῳ Ἀλεξάνδρου 
..σβ....ς περὶ τὴν αὐτὴν κώμην ἐδαφῶν 
[κλ]ῆρον ἀρούρας τρῖς ἐπεὶ τοῦ πέμπτου γύου ὧν 
γείτονες νότου Εὐάνδρου τοῦ Πτολεμαίου ἐδά
φη βορᾶ δημοσιας λιβὸς τοῦ αὐτοῦ Εὐάνδρου 
ἐδάφη ἀπηλιώτου γυης δημοσις ἀνὰ μέσον 
οὔσης δ[ιώ]ρυγος, ἐφʼ ᾧ τελέσω ἐκφόριον καθʼ ἔτος 
ἑκάστη[ς] ἀρο[ύρης] σὺν ᾗ λήμψομαι σπερμάτω 
πυροῦ δρ[ό]μου ἀρταβην μιαν πυροῦ ἀρτάβας 
ἓξ ἡμύσ[ι]αν  μέτρῳ δρόμῳ τῷ πρὸς τριάκον
τα τρῖς ἕκτον  χαλκῷ ἔπαιτον καὶ προσμετρού
[με]να ἐπὶ ταῖς ἑκατὸν  ἀρτάβα[ι]ς ἀρτάβας δύο  
[κ]αὶ το[ῦ] παντὸς καθʼ ἔτος θαλλὸν ἀρτάβην μίαν  καὶ 
ἀλέκτορα ἕνα . τὰ δὲ γεωργ[ι]κὰ ἔργα πάντα ἄ[ξ]ω 
καὶ ἐπιτελέσω καθʼ ἔτ[ος,] τὰ δὲ καθʼ ἔτος ἐκφόρια 
ἀποδώσω ἀεὶ τῷ Παῦνι μηνὶ ἐν τῇ κώ
μῃ νέα καθαλὰ τῆς μετρήσεως γεινομέ
νης ὑπʼ ἐμοῦ ἐκ δικαίου, καὶ πάντα ποήσω 
καὶ τελέσω ἀκλούθως τοῖς ἕως τοῦ δω
δεκάτου ἔτους [Τ]ι[β]ερί[ο]υ Καίσαρος Σεβαστοῦ 
τ[ε]τελεσμένοις, καὶ μετὰ τὸν χρόνον παρα
δώσω τὸν κ[λ]ῆρον καθα[ρ]ὸν ἀπὸ χέρσου 
ἀγρώστεως δίσης πάσης, ἐὰν φαίνηται 
[ἐ]πὶ τούτοις μισθώσασθαι. εὐτύχει. 
 Γαίος Ἰούλιος Ἀμαρ[ά]ντου συνχωρῶ ἐπὶ τοῖς 
προκειμένοις.  ιγ [Τι]βερίου Καίσαρος Σεβαστοῦ 
Χοίακ ε.